open-index/open-wikipedia-markdown huggingface dataset:
Vázquez de Coronado

**Vázquez de Coronado** eller **Vásquez de Coronado**, mest kjent som **Coronado**, er en kanton nord i provinsen San José i Costa Rica. Kantonen hadde 60&nbsp;486 innbyggere i 2011. Arealet er på 222,20 km². Kantonens administrasjonssentrum er San Isidro.

I sør omfatter kantonen noen av de nordlige suburbane områdene til landets hovedstad San José, mens den i nord dekker deler av fjellkjeden Cordillera Central og Braulio Carrillo nasjonalpark.

Den gotiske katedralen i Coronado fra 1878 er et av landets viktigste arkitektoniske verker.

Kantonen er oppkalt etter den spanske conquistadoren Juan Vásquez de Coronado (1523–1566), som innlemma Costa Rica i det spanske riket.

## Distrikter
Vázquez de Coronado er delt inn i fem distrikter:
* San Isidro
* San Rafael
* Dulce Nombre de Jesús
* Patalillo
* Cascajal

## Referanser


## Eksterne lenker
*
Harold

**Harold** er et engelsk mannsnavn med opprinnelse i det gammelengelske navnet *Hereweald* som betyr «hærleder». *[[Harald]]* er den norske formen av navnet.

## Utbredelse
*Harald* var et vanlig navn i England før den normanniske invasjonen. *Harold* var et vanlig navn på begynnelsen av 1900-tallet.

*Harold* var et populært guttenavn i USA fra 1880- til 1970-årene og hadde en popularitetstopp med 1,2% i 1920.

*Harold* er i dag et vanlig mannsnavn blant annet i USA, Den dominikanske republikk og Mauritius.

|}

## Navnedag
*Harold* har navnedag i USA, men har ikke noen norsk navnedag.

## Kjente personer med navnet

Personene i listen er ordnet kronologisk etter fødselsår.
* Harold Lloyd (1893–1971), amerikansk filmregissør
* Harold Bloom (f. 1930), amerikansk litteraturprofessor og kritiker
* Harold Pinter (1930–2008), engelsk dramatiker
* Harold Budd (f. 1936), amerikansk komponist

## Annen bruk av navnet
* *Harold and Maude*, amerikansk filmkomedie fra 1971
* *Harold And Kumar Go To White Castle*, filmkomedie fra 2004

## Referanser


## Eksterne lenker
*
Mara Salvatrucha

**Mara Salvatrucha** (også kjent som **Mara**, **MS** eller **MS-13**) er et kriminelt gjengmiljø som ble grunnlagt i Los Angeles i USA på 1970- og 1980-tallet. Grupperingen antas i dag å operere i hele 42 delstater i USA, i Mexico og i flere land i Mellom-Amerika.

Gruppen er mest kjent for å begå alle slags typer alvorlige forbrytelser, blant annet drap, voldtekt og narkotikakriminalitet. Medlemmene i denne gjengen har som regel bakgrunn fra mellomamerikanske land, først og fremst El Salvador, men også blant annet Honduras, Guatemala og Mexico.

Det er noe usikkert hvor mange mennesker som egentlig er medlemmer av denne gjengen. Medlemstallene varierer fra  og til helt opp til  medlemmer. Det påstås også at MS-13 har etablert seg i flere europeiske storbyer, men det er høyst uklart om dette er gjenger som tilhører MS-13, eller om det er gjenger som bare later som de er en del av MS-13.

## Aktiviteter
Den 13. juli 2003 ble amerikanske Brenda Paz, en 17 år gammel kvinne som var et tidligere medlem av banden, funnet knivstukket på bredden av elven Shenandoah i delstaten Virginia. Paz ble drept etter at hun skal ha informert føderale myndigheter i USA om de kriminelle aktivitetene til Mara Salvatrucha. To av hennes tidligere venner, som fremdeles var medlemmer av banden, ble senere dømt for drapet på Brenda Paz.

Den 23. desember 2004 utførte denne gruppen en av de mest omtalte bandeforbrytelsene i Mellom-Amerika. Dette skjedde i Chamelecón i Honduras, da en intercity-buss ble stoppet på gaten og skutt i stykker med automatgeværer. Medlemmer av MS-13 skjøt og drepte minst 28 sivile passasjerer, hvorav de fleste var kvinner og barn. 

Den 13. mai 2006 ble Ernesto "Smokey" Miranda, et tidligere høyt rangert medlem og en av grunnleggerne av Mara Salvatrucha, myrdet i sitt eget hjem i El Salvador. Han hadde da klart å komme seg ut av gruppen og i stedet begynt å studere jus. På fritiden sin arbeidet han for å holde barn og ungdom ute av farlige gjengmiljøer. 

I februar 2009 arresterte politiet i delstatene Colorado og California rundt 20 medlemmer av MS-13, samtidig som de beslagla store mengder metamfetamin, cirka 2,3 kilo kokain, en liten mengde heroin, 12 skytevåpen og 3300 dollar i kontanter. 

## I Norge
Politiet i Norge har oversikt over cirka 40 navngitte personer i Norge, som kopierer innvielsesritualer, handlinger og talemåten til MS-13 fra USA. De fleste medlemmene er i alderen 13 til 18 år, men noen få av dem er også litt eldre, hovedsakelig tidlig i 20-årene. 

Noen av dem har langt kriminelt rulleblad, mens andre ikke har gjort seg kjent for politiet fra tidligere. Det er ikke blitt bekreftet eller sannsynliggjort at medlemmene av MS-13 i Norge har noen direkte forbindelse eller kontakt med medlemmene av grupperingen i USA eller andre europeiske land.

## Referanser


## Eksterne lenker
*
Ole Sigurd Simensen

**Ole Sigurd Simensen** (født 1972) er en norsk tidligere toppsyklist, profesjonell i tiden 1998 frem til han la opp i 2002.

## Meritter
* Ringerike Grand Prix: Seier i 1993 og 1995
* NM i landeveissykling
** Lagtempo:  Seier med Glåmdal SK 1994 og 1995
** 50 km tempo individuelt:  Seier 1995
* Normandie rundt. Seier i 1995 (siste året det var amatørritt)
* Prix des Flandres Françaises (FRA):  Seier i 1997
* Prix des Blés d'Or (FRA):  Seier i 1997
* Trofeu Diputacion (SPA):  Seier i 2001
* Profesjonell
** Tyske *Agro-Adler-Brandenburg* 1998-99
** Franske *Saint Quentin-Oktos* 2000
** Svenske *Team Mälarenergi* 2001-02

## Referanser

## Eksterne lenker
*
Fiskebrygga

**Fiskebrygga** er et byområde i Kristiansand som ligger mellom Kvadraturen og Lagmannsholmen.

Fiskebrygga ble innviet i 1936 etter en byggeperiode på et par år. Den ligger på et område som tidligere var kjent som Hegermanns verft. Den opprinnelige bygningsmassen ble revet i 1993.

Fiskemarkedet på Fiskebrygga er en av byens turistattraksjoner, hvor de selger fisk og skalldyr. 
Det er også mange restauranter på Fiskebrygga. 
Kirkens Bymisjon har sitt Bryggekapell, kafé og sykkelverkstedet «Pedalen» på Fiskebrygga.

Etter en omfattende byggevirksomhet i 1990-årene har området fått en renessanse. Husene er bygget i gammel stil og likner på sjøboder, malt i okergult og rødt. Trebrygger på begge sider av Gravanekanalen, hvor det er yrende båttrafikk om sommeren. Det er 4 broer over kanalen.

Ved innseilingen til Gravanekanalen fra Vestre havn ligger Kilden teater- og konserthus, som åpnet i 2012.

## Litteratur
* Jon Skeie/Ole-Georg Moseng: *Kristiansand står og faller med sin havn*, Portal forlag 2009, ISBN 978-82-92712-29-0

## Referanser


## Eksterne lenker
*
* Om Fiskebrygga på Visit Sørlandets nettsider . Besøkt 9. november 2020.
Bjarne Kortsen

**Bjarne Kortsen** (1930–2013) var en norsk musikkforsker og musikkritikker.

Kortsen ble cand.mag. i 1962, Ph.D. ved University of Glasgow i 1964. Fra 1966 var han i en periode lektor i musikk ved Stavanger off. lærerskole. Kortsen ga ut de fleste av sine avhandlinger på sitt eget forlag, editio norvegica i Bergen.

Kortsen var en skarp og engasjert kritiker av den etablerte musikkvitenskap. Mange komponister, blant annet Antonio Bibalo, har tilegnet verker til Kortsen. Spesielt hans publikasjoner om norsk musikk i rokokko og nasjonalromantikk ga impulser til forskningen.

## Bibliografi i utvalg

* *77 Norwegian lullabies according to Dr. [[Ole Mørk Sandvik|O. M. Sandvik]]*, 1970
* *[[Agathe Backer Grøndahl]] og folketonen*, 1970
* *[[Anton Webern]] i brev og foredrag*, i: Dansk Musik Tidsskrift 1961:**2**, s. 47-52
* *The Collected Works of [[Johan Daniel Berlin]], 1977
* *The Collected Works of Johan Henrich Berlin, 1977
* *The Complete Works of [[Johan Henrik Freithoff]], 1974
* *Contemporary Norwegian chamber music*, 1971
* *Contemporary Norwegian music*, 1980
* *Contemporary Norwegian orchestral music*, 1969
* *Contemporary Norwegian piano music*, 1973
* *Kva er elektronisk musikk?*, [[Syn Og Segn]] 1962:2, s. 105–110
* *Elektronisk musikk; en orientering for musikkinteresserte*, 1965
* *Fartein Valen: life and music*. 3 vols., Oslo: Johan Grundt Tanum, 1965, [[ASIN]] B0006BWF24
* *Four unknown cantatas by Grieg*, 1972
* *Glimt fra norsk musikkhistorie fra de eldste tider til i dag*, 2001, ISBN 82 995874 1 7
* *Griegikon; et Edvard Grieg leksikon*, Bergen: Alma mater, 1993, ISBN 978 82 419012 3 2
* *Grieg the writer. #1: Essays and articles. #2: Letters to Frants Beyer,* 1972
* *J. H. Freithoff (1713–1767): man and music*, 1972
* *Johan Svendsens cellokonsert, op. 7*, 1970
* *Griegs g-moll-strykekvartett; glimt fra en brevveksling mellom Grieg og Robert Heckmann*, i: Dansk Musik Tidsskrift 1965:*'8**, s. 258–263
* ''Modern Norwegian chamber music'', 1969
* ''The music of [[Johan Daniel Berlin]], 1714-87'', 1984
* ''Musikkritikkeren og skribenten [[David Monrad Johansen]],'' 1979
* ''Norwegian music and musicians'', 1977
* ''Recent Norwegian piano music'', 1965
* ''[[Christian Sinding|Sindings]] vokalsonate «Efteraar»; notater fra en brevveksling mellom Sinding og Grieg'', i: Norsk musikktidsskrift 1965:**2**, s. 81-83
* ''Skandaløse forhold i norsk musikkliv'', 1976
* ''Some remarks on the instrumentation of [[Anton Webern|Anton von Webern]],'' 1969
* ''Studies of form in Fartein Valen's music'', 1961
* ''The Symphony in Norway'', med Barry S. Brook. Abingdon, Oxford: Taylor & Francis, 1981, ISBN 0 82 4038 10 X
* ''Thematical list of compositions by Fartein Valen'', 1962
* ''Tonal and formal structure of Norwegian religious folk tunes'', 1969
* ''Tonality and form in Norwegian springleiks'', 1969
* ''Utgivelsen av Fartein Valens klaverkonsert op. 44'', 1971
* ''Utvikling og fornyelse av vokale virkemidler i moderne musikk'', i Dansk Musik Tidsskrift 1961:**4**, s. 140–144 og 1961:**6*', s. 239–245
* *Zur Genesis von Edvard Griegs g-Moll Streichquartett Op. 27'', Berlin: W. Hilke KG, 1967


## Referanser
Hemsedal skisenter

**Hemsedal Skisenter** er et skisenter som ligger i Hemsedal og eies av SkiStar AB.

Skisenteret har 51 bakker med 43 km total lengde og 21 heiser, inkludert flere terrengparker.

Hemsedal Skisenter AS eier og driver Hemsedal Booking som formidler overnatting i Hemsedal. 

Skisenteret driver Solheisen Skisenter i Grøndalen i Hemsedal.

## Referanser


## Eksterne lenker
* Hemsedal Skisenter
* Hemsedal Turistkontor
* Hemsedal kommune
Hernando de Soto (oppdager)

**Hernando de Soto**  (født 1496 eller 1500 i Barcarrota eller Jerez de los Caballeros, Extremadura, død 21. mai 1542 sannsynligvis ved Mississippi River få kilometer med elven fra nåværende Memphis) var en spansk sjøfarer og conquistador. Han bidro til erobringen av Panama 1514-19 og Nicaragua 1519-24, og erobret sammen med Francisco Pizarro Peru 1532-35. Han ble deretter utnevnt som guvernør over Florida (1539) og ledet derfra den største ekspedisjonen i det 16. århundre gjennom Sydstatene av det senere USA. Det var under denne ekspedisjonen at han fant sin død ved bredden av Mississippi.

## Referanser
Milagros Schmoll

**Milagros Schmoll** (født 27. april 1989) er en argentinsk klesmodell. Schmoll begynte sin modellkarriere i 2003, og har blant annet figurert på oktober 2006- og februar 2008-forsidene av italienske *Marie Claire* og juli 2007- og mai 2008-forsidene av argentinske *[[Elle (magasin)|Elle]]*.

## Eksterne lenker
*
Henrik Lilius

**Johan Henrik Lilius** (1939–2024) var en finlandssvensk statsarkeolog. Han var professor i arkitekturhistorie ved Tekniska högskolan i Helsingfors 1975–1983 og professor i kunsthistorie ved Helsingfors universitet 1983–1993. Deretter var han generaldirektør for Museumsverket i Finland i årene 1993–2003.

## Referanser


## Eksterne lenker
* Lilius, Henrik i *Uppslagsverket Finland*.
Knut Egil Wang

**Knut Egil Wang** (født 1974) er en norsk fotograf.

Wang er utdannet ved Fotojournalistutdanningen ved Høgskolen i Oslo, og har blant annet arbeidet for *[[Adresseavisen]]*, *[[Sunnmørsposten]]*, *[[Bergens Tidende]]* og *[[Morgenbladet]]*. I 1999 vant han en førstepris i pressefotografenes Årets Bilde-konkurranse i kategorien dagligliv i Norge. Han vant førsteprisen for årets bilde i 2002 og i 2020. Han er tilknyttet fotografkollektivet Moment Agency. 

## Bibliografi
* *Traktorland* (sammen med Hilde Sandvik), Cappelen Damm (2008) ISBN 9788-2022-9036-8
* *Dum og andre steder i Norge* (sammen med Silje Kathrine Sviggum), Cappelen Damm (2009) ISBN 978-82-041-4423-2
* *Southbound*, Journal (2014) ISBN 978-91-981253-8-2

## Referanser
Charles Bruff

**Charles M. Bruff**, kjent som **rettskjemiker Bruff** (født 15. januar 1887 i Kristiania, død 17. oktober 1955 i Oslo) var Norges første og mellomkrigstidens fremste rettskjemiker.

Bruff var utdannet ved Chalmers tekniska Högskola i Göteborg, og var i årene 1915 til 1947 overlærer i kjemi ved Oslo Handelsgymnasium. Bruff arbeidet fra 1908 i privat praksis med rettskjemi og skriftundersøkelser. I 1921 ble han autorisert som rettskjemiker.

Han skal ha figurert som sakkyndig ca. 15&nbsp;000 større og mindre kriminalsaker, på oppdrag fra politi og påtalemyndighet. Han var regnet som ekspert på å avsløre falske underskrifter.

Bruff forbindes med begrepet *«de tause vitner»* Bruffs forhold til politiet skaffet ham internasjonalt ry, og han ble av Den internasjonale Kriminalkommisjon utnevnt til medlem av et råd som kommisjonen skulle søke assistanse hos i kriminaltekniske spørsmål. Han kunne i så måte minne litt om en etterforsker av Scotland Yards format.

Hans  selvbiografiske bok *De tause vitner* kom i  1949, ført i pennen i samarbeid med datiden fremste kriminalreportere Georg Svendsen og Fridtjof Knutsen.

Bruff var involvert i alle de store kriminalsaker i mellomkrigstiden. som Rustad-mordet, Køber-saken og Mary-saken

## Referanser
Harald Bundli

**Harald Bundli** (født 1953) er en norsk filmprodusent og tidligere elitesyklist som representerte Sagene, SK Rye og Asker CK.  

Bundli arbeidet som TV-produsent etter endt sykkelkarriere. Han etablerte selskapet Video Promotion, som ble hans utgangspunkt for en karriere i TV-industrien. Gjennom selskapet har han produsert TV-serier, dokumentarer, sportsinnslag, underholdningsformater og videoer som blant annet har blitt distribuert gjennom NRK, TV 2, TVNorge og Viasat. 

## Meritter
* NM i banesykling
** Seier 1000 m junior, 1970
** Seier 1000 m senior: 1971, 74, 75, 76 og 78
** Seier sprint: 1978
* Sykling under Sommer-OL 1972: Nr. 18 på 1000 m (1.09,72)
* Sykling under Sommer-OL 1976: Nr. 7 på 1000 m (1.08,93)

## Referanser


## Eksterne lenker
* 
*
Jim Bengston

**Jim Bengston** (født 31. mars 1942 i Evanston, Illinois, USA) er en amerikansk fotograf og bildekunstner, bosatt i Norge.

Bengston vokste opp i Chicago-området i USA. Han studerte litteratur ved Lake Forest College (1964), og var innom Princeton University. Deretter tjenestegjorde han som fotoassistent i den amerikanske hæren, stasjonert i Bayern i 1967–68, før han begynte å arbeide som bilderedaktør i Associated Press i New York.

I 1970 flyttet han med familien til Norge, og arbeidet som tekstforfatter, oversetter og fotograf i Young & Rubicam før han begynte som frilansfotograf i 1975.

Han har hatt en rekke separatutstillinger i flere land, og deltatt i flere kollektivutstillinger, inkluder Høstutstillingen og Fotografisk vårutstilling. Bengstons bilder er innkjøpt av flere samlinger; Museum of Modern Art, New York, National Museum of American Art (Smithsonian), Washington, DC, Henie Onstad Kunstsenter, Museet for samtidskunst, Lillehammer Kunstmuseum og Norsk kulturråd.

Bengston har vunnet førstepremie i Nikons Internasjonale fotokonkurranse, og vunnet reklamebransjens pris Gullblyanten i Norge for oppdraget under de olympiske vinterleker i 1994, der han fotograferte OL-plakatene. Han er også tildelt treårig arbeidsstipend for kunstnere. Bengston er tilknyttet bildebyrået Samfoto

## Bibliografi
* *Afterwords* (1978) ISBN 0-9601612-0-1
* *Fiber*, Kalejdoskop, Åhus, Sverige (i samarbeid med billedhuggeren Bård Breivik) (1981)
* *Slow Motion* (1986) ISBN 3-923283-11-3 / ISBN 3-923283-12-1 / ISBN 3-923283-13-X
* *Empty Landscape*, Lillehammer Kunstmuseum – Labyrinth Press (1996) ISBN 82-7393-059-9

## Separatutstillinger
* 1979: Fotogalleriet, Oslo
* 1980: Camera Obscura, Stockholm
* 1981: Henie Onstad Kunstsenter, Høvikodden
* 1982: Trondheims Kunstforening, Trondheim
* 1982: Galleri Anders Tornberg, Lund, Sverige
* 1982: Gallerie Renner, München, Tyskland
* 1983: Galerie Lindemann, Stuttgart, Tyskland
* 1984: Galeria Image, Madrid, Spania
* 1984: Amsterdam, Paris, Bourges, Gent, Köln, Oslo. Turne med prosjektet «Alcatraz».
* 1985: Chicago, Colorado Springs, Minneapolis, New York. USA-turne med prosjektet «Alcatraz».
* 1986: Los Angeles
* 1987: Galleri Melhuus, Oslo
* 1990: Preus Fotomuseum, Horten
* 1991: Henie Onstad Kunstsenter, Høvikodden
* 1992: Kunstsenteret i Oppland, Lillehammer,
* 1993: Galleri AHO, Oslo
* 1993: Jernigan/Wicker Fine Arts, San Francico
* 1994: Galleri Wang, Oslo
* 1996: Lillehammer Kunstmuseum, Lillehammer

## Referanser
Culcom

**Culcom** (**Kulturell kompleksitet i det nye Norge**) var et tverrfaglig forskningsprosjekt ved Universitetet i Oslo. Prosjektet ble opprettet i 2004 og nedlagt 2010. Forskningsleder var Thomas Hylland Eriksen.

## Historie
Culcum ble høsten 2004 valgt ut som nytt satsingsområde. Det involverte fem fakulteter; det humanistiske fakultet, det juridiske fakultet, det samfunnsvitenskapelige fakultet, det teologiske fakultet og det utdanningsvitenskapelige fakultet.

I 2006 ble det opprettet to satsningsområder: «Verdikonflikt, verdifellesskap og integrering» og «Globalisering, transnasjonale relasjoner og kulturell kompleksitet». I 2008 ble det arbeidet med å tydeliggjøre Culcoms bidrag i forhold til universitetets faglige prioriteringer. I 2010 ble prosjektet avsluttet med en konferanse.

## Forskningsområder
Prosjektet har arbeidet med hele samfunnet med særlig henblikk på relasjonen minoritet–majoritet, primært ut fra et transnasjonalt perspektiv og ikke et integreringsperspektiv. Det har gitt et annet blikk, og andre resultater.

Prosjektet har også produsert mye ny, substansiell kunnskap om det nye Norge: blant annet om kjønn, rase, etnisitet, skole, minoriteter og mediene, og pengeoverføringer hos innvandrere.

### Forskere som har arbeidet med programmet (utvalg)
*Anne Hege Grung — kjønnsperspektiv på kristen-muslimsk dialog
*Oddbjørn Leirvik — flerkulturell etikk, samt religion og politikk.

### Bøker
Programmet har laget en bokserie  om samfunnsmessige grunnbegreper. Bøkene, som har fått navn som «Verdier», «Rettferdighet» og «Normalitet» har vært bevisst redigert for å få fram de mange ulike måtene kompleksitet kan framstilles på.

### Publikasjoner (utvalg)
* Åse Røthing m.fl.: Homotolerance and Heterosexuality as Norwegian Values
* Elin Anita Sivertsen: Samisk ungdom – mellom tradisjon og modernitet?
* Lykke Stavnes: Living in a multi-ethnic suburb of Oslo

## Eksterne lenker
* Culcom
* Beskrivelse av prosjektet
* Rettferdighet: For globale istedenfor nasjonale perspektiver
* Oversikt over publikasjoner
;Omtaler:
* Oversikt over medieomtaler
* Aftenposten: «Vil forske på det nye Norge» besøkt 20. mai 2010
* Uniform: «UiO satsar på det fleirkulturelle samfunnet» besøkt 20. mai 2010
* Apollon: «Dypdykk i Groruddalens sjel» besøkt 20. mai 2010
* Uniform: «Culcom takker for seg» besøkt 20. mai 2010
* Klassekampen: «Culcom legges ned» besøkt 20. mai 2010
* Morgenbladet: «Takk for alt, for svingende» besøkt 28. mai 2010
Qatarsk rijal

**Rijal** (QR) er valutaen i Qatar. Den er delt inn i 100 dirham.

## Historie
Fram til 1966 brukte Qatar indisk rupi som valuta, i form av gulfrupi. Det ble utstedt av Indias regjering og Reserve Bank of India og var tilsvarende indisk rupi. I 1966 valgte Qatar sammen med de andre statene som brukte gulfrupi og innføre sin egen valuta. Før dette ble gjort ble saudiarabisk rijal brukt i en periode frem til Qatar og Dubai introduserte en egen form for rijal. Dette var resultatet av en avtalte mellom Qatar og Dubai inngått 21. mars 1966. Den saudiarabiske rijalen var verdt 1,065 rupi, mens Qatar- og Dubai-rijal var lik rupi før overgang. Samarbeidet ble avsluttet i 1973, fordi Dubai ble med i De forente arabiske emirater.

Qatars sentralbank har ført en politikk med fast vekslingskurs mot amerikansk dollar (USD) slik at 1 USD = 3,64 rijal.

## Mynter
I 1966 ble mynter pålydende 1, 5, 10, 25 og 50 dirham introdusert for Qatar og Dubai. I 1973 ble en ny serie mynter introdusert i samme størrelser og utsende som tidligere, men kun for Qatar. 

## Sedler
18. september 1966 innførte Qatar og Dubai Currency Board sedler med verdiene 1, 5, 10, 25, 50 og 100 rijal. Disse ble i 1973 erstattet av Qatar Monetary Agency av 1, 5, 10, 50, 100 og 500 rijal. I 1996 tok Qatar Central Bank (QCB) oppgavene til Qatar Monetary Agency.

## Se også
*Liste over lands valuta

## Referanser


## Eksterne lenker
* Chiefacoins Qatar
Christopher Fougner Prebensen

**Christopher Fougner Prebensen** (født 1937) er en norsk diplomat, internasjonal tjenestemann og organisasjonsmann. Han var generalsekretær i Den norske atlanterhavskomité fra 1997 til 2010.

Prebensen er utdannet historiker. Han begynte sin yrkeskarriere i utenrikstjenesten  og var stasjonert i Nigeria og ved NATOs hovedkvarter i Brussel. Han var senere sjef for presse- og informasjonsavdelingen i Forsvarsdepartementet. Deretter var Prebensen fra 1988 til 1993 eksekutiv sekretær i NATO og fra 1994 til 1997 leder for NATOs informasjons- og pressekontor. 

Christopher Fougner Prebensen ble dekorert med Estlands Terra Mariana-korsets orden av 2. klasse for sin støtte til Estlands opptakelse i NATO. 
Han er også tildelt offiserskorset av Litauens fortjenstorden.

Han var gift med Inger Prebensen (skilt 1985). Han har seks barn.

## Referanser


## Eksterne lenker
* «Sønnen av Norge», Portrettintervju i *Forsvarets Forum*, 26. september 2007
Till Then (sang fra 1944)

**«Till Then»** er en amerikansk populærmusikksang med melodi og tekst av Eddie Seiler, Sol Marcus og Guy Woods. Den ble publisert i 1944.

Sangen var en bønn (formodentlig fra en soldat på vei til å kjempe) til hans kjæreste om å vente på ham til han kunne vende hjem. I likhet med mange andre sanger med krigen som tema nøt den stor popularitet da den utkom i 1944. Versjoner med The Mills Brothers og Les Brown orchestra dominerte listene.

Innspillingen med The Mills Brothers ble gjort 27. februar 1944 og utgitt av Decca Records med katalognummer 18599B. Den andre siden var «You'll Always Hurt the One You Love».

Ti år senere, i 1954, ble sangen igjen ganske populær. Både en doo-wopversjon med Sonny Till & The Orioles og en tradisjonell popversjon med The Hilltoppers lå på listene det året.

Innspillingen med The Hilltoppers ble utgitt av Dot Records med katalognummer 15132.

Sangen har fortsatt å være populær med versjoner innspilt på plate av slike artister som James Brown (1964), Sammy Davis, Jr. (1960) samt Al Martino.

«Till Then» kan høres i *[[Millennium (TV-serie)|Millennium]]*-episoden *Matryoshka*, som første gang ble vist 19. februar 1999.

The Mills Brothers' versjon var med i en episode av TV-serien *[[The Others]]* med tittelen *Till Then* (29. april 2000 – Sesong én – Episode 10)

## Andre innspilte versjoner
* Laurindo Almeida
* Michael Bublé
* Geraldo & his orchestra
* Leslie Hutchinson (1944)
* Norman Luboff Choir
* Dean Martin
* Tom Morrell & The Time-Warp Tophands
* Ray Peterson (1960)
* Ruby & the Romantics
* Hank Thompson
* Chester Zardis

## Norsk versjon
Den norske tittelen er «Farvel».

### Innspilling
*Inger Jacobsen, Øivind Berghs orkester. Utgitt på 78-platen Musica A&nbsp;8977. 

## Listeplasseringer

## Referanser
Geek Stink Breath

**«Geek Stink Breath»** er en sang utgitt av det amerikanske punkrock-bandet Green Day. Sangen var den første singelen fra bandets fjerde studioalbum, Insomniac. Teksten forteller om effekten til metamfetamin på menneskekroppen.

## Historie, sangtekstene og sammensetningen
Green Day spilte sangen for første gang 3. desember 1994 under bandets opptreden på det populære TV-progammet *Saturday Night Live*. Ordet «Shit» i setningen «Wish in one hand and shit in the other and see which one gets filled first» kom gjennom sensuren siden de ikke kunne forstå sangteksten i den nye sangen. Sangen ble senere spilt inn og utgitt som den første singelen fra bandets fjerde studioalbum, *[[Insomniac]]*.

Sangteksten forteller om vokalisten som ledes til en «vei til selv-ødeleggelse» gjennom bruk av metanfetamin og dens effekt på hans kropp. Sangteksten var inspirert av Armstrongs egne erfaringer, så vel som folk rundt han da han holdt på å miste kontrollen over livet sitt grunnet avhengigheten. Ordet «Geek» er en slangform for «Metanfetamin».

## Sporliste
### CD
#«Geek Stink Breath» – 2:16
#«I Wanna Be on TV» *(Fang cover)* – 1:17
#«Don't Wanna Fall in Love» – 1:38

### 7" Vinyl
**Side A**
*«Geek Stink Breath» – 2:16

**Side B**
*«I Wanna Be on TV» *(Fang cover)* – 1:17

**7" Vinyl Box Set**
#«Geek Stink Breath»
#«Stuck with Me»
#«86»

## Musikkvideo
Musikkvideoen ble regissert av Mark Kohr og viser bandet som spiller i en kjeller sammen med mange bilder som er relevant for sangteksten. Deriblant vises bilder av en venn mens han trekker en av sine tenner. Dette filmklippet gjorde at musikkvideoen kun kunne spilles sent nattestid på MTV. Dette filmklippet spilles til strofen «and it's rotting out my teeth». (Dårlige tenner regnes ofte som en konsekvens av bruk av metamefetamin. Det er ikke en direkte konsekvens av bruk, men kommer som en konsekvens av at folk som bruker metamfetamin ofte har dårlig tannhygiene og at munnen tørker inn).

## Listeplasseringer
Jacob De la Gardie

:*Jacob De la Gardie kan også henspille på [[Jacob De la Gardie (1768-1842)]].*

**Jakob Pontusson De la Gardie** (født 20. juni 1583 i Reval, død 12. august 1652 i Stockholm), var en svensk feltherre, greve av Läckö. Han var sønn av Pontus De la Gardie og kong Johan IIIs uekte datter Sofia Johansdotter Gyllenhielm.

## Liv og virke
### Bakgrunn
Moren døde i barsel da sønnen Jacob ble født, som foreldrenes tredje barn. Faren Pontus De la Gardie druknet i 1585 i nærheten av Narva.

De la Gardie ble gift 24. juni 1618 med Ebba Brahe, og paret bosatte seg i Västmanland. Paret fikk tilsammen 14 barn.

### Offiser
Hans første krigserfaring var da han som en følge av Livlandskrigen deltok mot slutten av 1600 i ledelsen av den svenske beleiringen av festningen i Wolmar. Den svenske styrken holdt ut i tre måneder, men endte til slutt fire år i polsk fangenskap.

Han ble oberst allerede i 1601 og etter løslatelsen fra det polske fangenskapet tjenestegjorde han i årene 1606 til 1608 under Maurits av Nassau under opprører i Nederland, og De la Gardie tilegnet seg den militære, strategiske tenkningen fra ham, som han hadde suksess med senere.

Da han vendte tilbake til Sverige ble han generalløytnant.

Jakob De la Gardie hadde særlig en viktig rolle i  Den ingermanlandske krigen, hvor han blant annet 23. juni 1610 inntok Moskva.

Han var Sveriges yngste feltmarskalk da han ble utnevnt til dette 26 år gammel.

I 1613 ble han utnevnt til riksråd og i 1621 var han generalguvernør over Livland. I 1623 ble han riksmarsk og leder for krigskollegiet, noe som i realiteten gjorde ham til øverstkommanderende for de svenske militære styrkene. I 1633 ble han medlem av dronning Christinas formynderregjering.

Han ble adlet til greve i 1615 og han bygde slottene Makalös og Ulriksdal. Hans hustru grunnla byen Jakobstad i Finland, som ble oppkalt etter ham.

### Barn
# Pontus De la Gardie (Jakobsson) (1619–32) 
# Kristina De la Gardie (Jakobsdotter) (1620–22) 
# Sofia De la Gardie (Jakobsdotter) (1621–21) 
# Magnus Gabriel De la Gardie (1622–1686) 
# Brita De la Gardie (Jakobsdotter) (1624–24) 
# Gustav Adolf De la Gardie (1626–30) 
# Maria Sofia De la Gardie (Jakobsdotter) (1627–1694) 
# Jakob Kasimir De la Gardie (1629–1658) 
# Pontus Fredrik De la Gardie (1630–1692) 
# Kristina Katarina De la Gardie (Jakobsdotter) (1632–1704) 
# Johan Karl De la Gardie (1634–34) 
# Birgitta Helena De la Gardie (Jakobsdotter) (1636–36) 
# Axel Julius De la Gardie (1637–1710) 
# Ebba Margareta De la Gardie (1638–1696) (Jakobsdotter)

## Referanser


## Eksterne lenker
* Artikkel om Jakob De la Gardie
* Biografi
* 
* 
* 
*
Korela festning

**Korela festning** (russisk: Корела, finsk: *Käkisalmen linna*, svensk: *Keksholms fästning*) ligger ved byen Priozersk. Festningen ble grunnlagt av karelere, som kalte stedet *Käkisalmi.* 

Stedet er første gang nevnt i en novogrodisk kilde fra 1143 og kalt *Korela*. Arkeologiske undersøkelser har også avdekket bygningslag fra denne tiden. Svenske kilder fra 1294 nevner også stedet med navnet *Keksholm*.

I 1295 falt festningens kommandant Sigge Lake, etter en utmattende beleiring av festningen fra Novgorod.

Nöteborgstraktaten av 1323 slo fast at festningen tilhørte Novgorod. Fram til 1500-tallet hørte festningen til republikken Novgorod, deretter storfyrstedømmet Moskva. Novgoroderne bygget dagens steinbastioner og tårn i 1364, etter at en brann hadde ødelagt den tidligere trefestningen.

Etter den svenske erobringen under Livlandskrigen i 1580, bygget svenskene om festningen etter datidens vestlige idealer. Ved freden i Teusina gikk svenskene med på å tilbakeføre festningen til russerne, og dette ble effektuert i 1597.

I den store urotiden lovet tsar Vasilij IV Korelia og det omkringliggende området som senere ble Kexholms län som betaling til Jacob De la Gardie for den svenske støtten under Den polsk-russiske krig (1605–1618). Den etterfølgende ingermanlandske krigeningermanlandske krigen forsterket det svenske nærværet, og festningen var på svenske hender i 100 år, fram til den ble gjenerobret av Peter den store under den store nordiske krig.

På midten av 1700-tallet ble festningen omdannet til et fengsel for politiske fanger i det russiske keiserriket. Noen av arrestantene fra dekabristopprøret i 1825 satt fengslet her.

## Eksterne lenker
* Fotografier
* Nettside
Helge Eek

**Helge Eek** (født 1955) er en norsk naturfotograf og reklamefotograf.

Han har hatt flere separatutstillinger, både i Norge og utlandet. Han er medlem av Norske Naturfotografer og tilknyttet bildebyrået Samfoto.

## Bibliografi
* *Novgorod*, med Espen Vinje (1992)
* *Magiske landskap* (2008) ISBN 978-82-303-1087-8
* *Sjarmerende jul*, med Ellen Dyrop, Gyldendal (2010)
* *Sjarmerende retro*, med Ellen Dyrop, Gyldendal (2013)
* *Sjarmerende uterom*, med Ellen Dyrop, Gyldendal (2014)

## Utstillinger
* 1992 Galleri F15, Jeløya.
* 1996 Galleri Dilling, Rygge.

## Eksterne lenker
* Presentasjon på Gyldendal Norsk Forlags nettsider
Bodhidharma

**Bodhidharma** (sanskrit: बोधिधर्म , kinesisk: 菩提達摩, pinyin: *Pútídámó* eller bare *Dámó*; japansk: ダルマ, *Daruma*, vietnamesisk: *Bồ-đề-đạt-ma*, fødsels- og dødsår varierer mellom forskjellige kilder) var en  buddhistmunk og misjonær som ved slutten av 400-tallet introduserte eller skapte den buddhistiske skole som i Kina kalles chan (og som på norsk er mer kjent under sitt japanske navn, zen). Bodhidharma skal i Kina fremfor alt ha virket ved Shaolintemplet i dagens Henanprovins og han er foruten til chanbuddhismen også knyttet til kung fu og tedrikking.

Hans historisitet er riktignok delvis på det rene, men det er egentlig ikke lett å si noe sikkert om hans liv og virke ettersom legendene om ham oppstod flere århundrer etter hans død og stadig vekk ble utbrodert. Men legendene tilsier at Bhodidharma var en tamilsk prins i Pallavadynastiet i Sør-India, som reiste til Kina for å misjonere bort kunnskap han tok med seg fra India. Denne kunnskapen bestod av blant annet kampsport og ikke minst medisin, som fortsatt blir brukt den dag i dag. Han blir i dag sett på som Kung Fu'ens far, og blir tilbedt over store deler av Øst-Asia.

Kjente tekster som er tilskrevet Bodhidharma, og som er oversatt til norsk er: *Praksisbeskrivelsen: To innganger, Kretsløpstalen, Oppvåkningstalen *og *Gjennombruddstalen*.

## Litteratur

Bodhidharma, Ødegaard, Rune (oversetter og introduksjon): *[http://www.krystiania.com/192/ Veien er Zen: Bodhidharmas lære] *, krystiania 2013
Sakari Pälsi

**Sakari Lemmitty Pälsi** (født 9. juli 1882 i Loppi, død 22. april 1965 i Helsingfors) var en finsk forfatter, etnolog og arkeolog. 

Han ligger begravet ved Loppis gamle kirke.

Han var tjenestemann ved Nationalmuseet 1909-46, og leder for Arkeologiske kommisjonen 1938-46, professor i 1962. Han foretok studiereiser til Mongolia, Nordøst-Sibir, Canada og Balkan, og forsket spesielt på mesolittisk teknologi. Han drev en omfattende publikasjonsvirksomhet som omhandlet vitenskapelige funn, etnologiske essayer og reiseskildringer. Blant annet har barnefortellinger om «Fallesmannin Arvo» og «jag» fengslet publikum.

Helt fram til midten av 1950-tallet oppfattes funn av tauverk fra Antrea, sledemeier fra Heinola og isøks eller -hakken fra Kyrkslätt som de eldste redskaper nord for Finskebukten. De ble datert til overgangen mellom preboreal og boreal tid.  

## Bibliografi (utvalg)
* *Mongolian matkalta* (1911)
* *Valitut teokset* (1954)
* *Puukko* (1955)
* *Sauna* (1960)

## Referanser


## Eksterne lenker
*
Rostislav Holthoer

**Rostislav Holthoer** (født 29. juli 1937 i Helsingfors, død 28. april 1997 i Helsingfors) var en finsk egyptolog. 

Han har blitt kalt den finske egyptologiens far, og tok den filosofisk doktorgraden i 1977 i Uppsala på en avhandling om et klassifiseringssystem for nye rikets keramikk i det gamle Egypt: *New Kingdom Pharaonic Sites: The Pottery*. Holthoer deltok 1961-65 i arkeologiske ekspedisjoner til Nubia og besøkte fra og med 1969 Egypt nesten årlig; introduserte i 1968 egyptologien som fagområde ved Helsingfors universitet, der han ble dosent i 1979. Holthoer ble i 1977 dosent i egyptologi ved Uppsala universitet og var 1980&ndash;1996 professor i dette emnet. Han grunnla i 1969 Det egyptologiske selskapet i Finland og var dets leder til sin død. Holthoer var stiftende medlem og første president fra 1994 for Russisk forum, vars målsetting er å verne det russiske kulturen og språket i Finland. Blant hans arbeider som fortsatt er populære er: *Uskollinen venäläinen* (1991) og *Muinaisen Egyptin kulttuuri* (1994).

Blant Holthoers arbeider kan også nevnes avsnittet om Egypt i "Flodrikena" i *Bonniers världshistoria*, 2 (1982). 

## Referanser


## Kilder
* *[[Nationalencyklopedin]]*, 9 (1992)
* Holthoer, Rostislav i Uppslagsverket Finland (webutgave, 2009)
Karriere

**Karriere** er en persons fremgang i jobb og hvorvidt de lykkes i arbeidslivet. Rask forfremmelse til stillinger mer ansvar, status eller lønn omtales ofte som å «**gjøre karriere**». Denne bruken gjenspeiler at ordet opprinnelig har betydd «løpebane».

Personer som jakter på forfremmelse i arbeidslivet og lar dette går foran andre hensyn omtales ofte med (det nedsettende) ordet **karrierist**.

I engelsk har *career* fått en videre betydning enn den som er vanlig i norsk, og henviser til yrkesaktivitet i en lengre periode av livet som har mulighet for fremgang. Profesjonelle karriereveiledere foretrekker å se på karriere i et videre perspektiv som angår alle, ikke bare det å ha suksess i arbeidslivet. Karriere arbeidsroller i et livsløpsperspektiv, balansen mellom betalt og ikke betalt arbeid, samt deltakelse i læring, utdanning og arbeidstrening.
## Ordhistorie
Romerske embetsmenn hadde en karrierestige som ble kalt *[[Cursus honorum]]*, men dette har ikke gitt opphav til det moderne bruken av ordet karriere. Den opprinnelige betydningen av karriere er fra ridning, hvor karriere refererte til hestens hurtigste gangart, og betydde «løpebane» eller «strak galopp». Ordet har kommet gjennom fransk *carrière* og italiensk *carriera* som betyr «løpebane, sterk galopp» og vulgærlatin via *carriara* «løpebane».  Det latinske ordet *carrus* «kjerre» har gallisk opprinnelse og som også har gitt lånordet *kjerre* i norsk Tidligere ble ordet skrevet med venstreaksent, *karrière*.

## Referanser


## Eksterne lenker
* FN (2002), Håndbok i karriererådgivning
* Nordisk ministerråd og  ELGPN Karrierekompetence og vejledning i et nordisk perspektiv  2014
Skogmo (Overhalla)

**Skogmo** er et tettsted i Overhalla, Trøndelag.

Skogmo ligger 4 km nordøst for kommunesenteret Ranemsletta i krysset mellom fylkesvei 17 (mellom Namsos og Høylandet) og fylkesvei 760 mot Grong. Lakseelva Bjøra kommer fra Eidsvatnet og renner ut i Namsen ved Skogmo.

Stedet har trevareindustri, sementvare- og plastrørfabrikk og kornsilo. Hovedtyngden av industriarbeidsplassene i kommunen ligger her. Siden 2004 har stedet hatt færre enn 200 innbyggere.

## Referanser
Umaru Yar’Adua

**Umaru Musa Yar'Adua** (1951–2010) var Nigerias trettende president. Han var guvernør i delstaten Katsina, nord i Nigeria, fra 29. mai 1999 til 28. mai 2007. Han ble erklært som vinner av det kontroversielle presidentvalget i Nigeria avholdt i april 2007, og sverget ed 29. mai samme år. Han var medlem av det ledende People's Democratic Party (PDP). I 2009 forlot Yar'Adua landet og dro til Saudi-Arabia for å bli behandlet for perikarditt. Han returnerte til Nigeria i 2010, hvor han døde 5. mai samme år.

## Referanser
People’s Democratic Party (Nigeria)

**People's Democratic Party** er et politisk sentrumsparti i Nigeria etablert i 1998. De vant presidentvalgene i 1999, 2003 og 2007.

## Referanser


## Eksterne lenker
* 
*
X-Men (film)

***X-Men*** en amerikansk superheltfilm som er basert på Marvel-tegneserien med samme navn fra 2000. Filmen er regissert av Bryan Singer, og har skuespillere som Patrick Stewart, Hugh Jackman, Ian McKellen, Anna Paquin, Famke Janssen, Bruce Davison, James Marsden, Halle Berry, Rebecca Romijn, Ray Park og Tyler Mane. Den handler om Wolverine og Rogue som blir dratt inn i kampen mellom Professor Xaviers X-Men og Mutantenes brorskap, ledet av Magneto.

## Sammendrag
I det Nazi-okkuperte Polen i 1944 blir den unge Erik Lehnsherr skilt fra foreldrene hans ved inngangen til Auschwitz konsentrasjonsleir. Når gutten forsøker å komme seg frem til dem, får han et sett metall-porter til å bøye seg. Dette er et resultat av en mutasjon som gjør at han kan kontrollere magnetisme, men han blir snart slått ut av vaktene. I fremtiden forsøker en amerikansk senator Robert Kelly å få innført en ny lov i kongressen som gjelder registering av mutanter, som skal tvinge alle mutanter til å avsløre deres identitet og evner. Til stede er også Erik Lehnsherr, som nå kaller seg «Magneto», og hans kollega professor Charles Xavier.

I Meridian, Mississippi, sørger den 17 år gamle Marie D'Ancanto ved et uhell å sende kjæresten sin inn i koma etter at hun kysser ham, fordi hennes mutante evne absorberer andres livskraft. Hun stikker av hjemmefra, og tar navnet Rogue. Hun møter Logan, også kjent som Wolverine, en mutant som besitter overmenneskelige evner og metallklør som stikker ut mellom knokene hans. De blir angrepet av Sabretooth, en av Magnetos håndlangere. Men Xaviers bekjente Cyclops og Storm redder dem. Wolverine og Rogue blir tatt med til Xaviers herskapshus og skole for mutanter i Westchester County, New York. Senator Kelly blir bortført av ytterligere to av Magnetos håndlangere, Toad og Mystique, og brakt til gjemmestedet deres på en øy som heter Genosha.

Magneto bruker Robert Kelly for å teste en maskin drevet av magnetiske krefter som kan generere et strålefelt, som fører til mutasjoner hos normale mennesker. Rogue besøker Wolverine om natten, når han har et mareritt. Forferdet, stikker han henne ned ved et uhell. Men Rogue er i stand til å absorbere hans helbredende evne for å bli frisk. Dette observeres av andre studenter ved skolen. Magneto slår ut Wolverine, kidnapper Rogue, og planlegger å plassere en maskin på Liberty Island og bruke den til å «mutere» verdens lederne som skal møtes på en FN-konferanse ved det nærliggende Ellis Island. Dermed håper han at alle mutantene skal bli akseptert av verdenssamfunnet. Men Xavier finner ut at denne mutasjonen til føre til at alle som gjennomgår denne prosessen senere kommer til å dø.

## Rollelliste

## Se også
* X2: X-Men United
* X-Men: The Last Stand
* X-Men Origins: Wolverine

## Referanser


## Eksterne lenker
* 

* ''X-Men'' hos Marvel.com
8. etappe av Giro d’Italia 2010

**8. etappe av [[Giro d'Italia 2010]]** ble kjørt den 16. mai 2010. Dette var den første virkelige fjelletappen under årets Giro og det var Chris Anker Sørensen fra Danmark som viste seg sterkest i bakkene i Italia. Saxo Bank-rytteren lå i et brudd store deler av dagen og skrelte av den ene konkurrenten etter den andre opp Monte Terminillo. Sammenlagtfavorittene hadde full kontroll på rytterne i front og kom trillende i mål drøye minuttet bak Sørensen. Den store taperen ble nok en gang Carlos Sastre som måtte gi fra seg over minuttet til Vinokurov og co. Tour de France-vinneren fra 2008 lå over åtte minutter bak Vinokurov i sammendraget etter etappen.

## Manglende ryttere
* **6**  John Murphy (BMC) brøt.	 	 
* **16**  Andrea Masciarelli (ASA) brøt.	 	 
* **17**  Francesco Masciarelli (ASA) brøt.	 	 
* **54**  Anthony Charteau (BTL) brøt.
* **93**  Sacha Modolo (COG) brøt.
* **122**  Alessandro Petacchi (LAM) brøt.
* **165**  Dmitrij Kozontsjuk (RAB) brøt.
* **209**  Fabian Wegmann (MRM) brøt.

## Referanser


## Eksterne lenker
*  Resultater på gazzetta.it
Stuck with Me

***Stuck with Me*** er en sang utgitt av det amerikanske punckrock-bandet Green Day. Sangen er den andre singelen utgitt fra bandets fjerde studioalbum, *[[Insomniac]]*. Sangen handler om å være svak, men samtidig presse seg selv for hardt. Sangen handler også om å tilhøre den øvrige klassen etter kjempesuksessen *[[Dookie]]* hvor Billie Joe Armstrong ikke følte han passet inn.

## Studio Mix-Up
Mens bandet drev å spilte inn sanger til albumet *Insomniac*, prøvde de å finne et passende navn til sangen som etterhvert ble hetende «Stuck with Me». På samme tid, spilte de inn sangen som nå er kjent som «Do Da Da». Sangen het imidlertid opprinnelig «Stuck with Me». Dette fordi ordene var å finne i teksten til sangen. Dessverre oppsto det en feil under mixingen av albumet og noen merket tredje sporet på albumet som «Stuck with Me». Da bandet oppdaget feilen, følte de at navnet passet og valgte derfor å beholde navnet. Da man senere skulle bestemme B-side, valgte de å bruke den originale «Stuck with Me» og ga sangen heller det usaklige navnet «Do Da Da» Denne sangen ble også senere utgitt på samlealbumet *[[Shenanigans]]*.

## Sporliste
**Promo**
#«Stuck with Me» (radioversjon) – 2:15

### UK CD Del 1
#«Stuck with Me» – 2:16
#«When I Come Around» (live) – 2:54
#«Jaded» (live) – 1:52

### UK CD Del 2
#«Stuck with Me» (live)
#«Dominated Love Slave» (live)
#«Chump» (live)

* (Alle live-instpillingene fant sted 4. september 1995 ved Vejby Risskov Hall i Aarhus, Danmark).

## Musikkvideo
Musikkvideon var filmet i sort/hvit. Halve musikkvideoen er av Green Day spille låta live (i sort/hvit). Den andre delen er med animasjoner av Winston Smith's bilder gjort for albumet. Disse i stor fargekontrast til seksjonen hvor bandet spiller låta live.

## Referanser
Michael von der Heide

**Michael von der Heide** (født 1971) er en sveitsisk musiker, sanger og skuespiller.

Han deltok i den tyske Eurovision Song Contest i 1999, og kom der på 5.-plass.

## Eurovision Song Contest 2010
I 2010 representerte han Sveits i Eurovision Song Contest 2010, med sangen "Il pleut de l'or". Han kom på 17.-plass i den andre semifinalen og gikk dermed ikke videre til finalen.

## Diskografi
### Album
* 1996 – *Michael von der Heide*
* 1998 – *30°*
* 2000 – *Tourist*
* 2001 – *Hildegard*
* 2002 – *Frisch*
* 2003 – *Helvetia*
* 2005 – *2pièces*
* 2008 – *Freie Sicht'
* 2011 – *Lido*

=== Singler ===
* 1996 – *Erfolg*
* 1996 – *Mit dir leben*
* 1998 – *Jeudi amour*
* 1998 – *Bad Hair Days*
* 1998 – *Bye Bye Bar*
* 2000 – *Je suis seul*
* 2000 – *Where the Wild Roses Grow*
* 2000 – *Paradies*
* 2002 – *Kriminaltango*
* 2003 – *La solitude*
* 2005 – *Paris c'est toi (toujours)*
* 2005 – *Ich bi wie du*
* 2006 – *Ruggewind*
* 2006 – *Elodie*
* 2008 – *Immer wenn du denkst*
* 2009 – *Gib mir was von dir*
* 2010 – *Il pleut de l`or*
* 2011 – *J`ai perdu ma jeunesse*
* 2011 – *Reste''

## Referanser


## Eksterne lenker
* 
* 
*
Jørgen Hee

**Jørgen Hee** (født 18. november 1714, død 30. desember 1788) var en dansk prest og biskop, mest kjent for sin motstand mot Johann Friedrich Struensee. Hee utgav en preken mot Struensee og etter hans fall var han sjelesørger for den dødsdømte Enevold Brandt.

Jørgen Hee ble født i Odense, familien hadde navn etter landsbyen Hee i Ringkjøbing amt og hans far, Jens Hee var prest ved hospitalskirken, mens moren var Else, født Lund. Jørgen Hee ble student i 1729, tok eksamen i 1734 og var deretter huslærer hos general Brockenhuus og av han ble kan kalt til sogneprest i Allerup og Davinde ved Odense, i en alder av 24 år.

I 1759 ble han sogneprest ved Sankt Hans kirke i Odense og i 1763 forflyttet til Sankt Knuds kirke i samme by. Allerede halvannet år etter, i 1764, kom han til København som Holmens prost og da biskop Bildsøe døde i 1777 ble Jørgen Hee hans etterfølger som biskop i Århus.

## Bibliografi
* *«Fuldstændig Forklaring over Christi Lidelse, Død og Begravelse*, (1758–1766)
* *«Paalidelig Underretning om den henrettede E. Brandts Forhold og Tænkemaade i hans Fængsel* (1772)

## Referanser


## Eksterne lenker
* Om Jørgen Hee, i ''Dansk biografisk Lexikon''
7. etappe av Giro d’Italia 2010

**7. etappe av [[Giro d'Italia 2010]]** ble kjørt den 15. mai 2010. Nok en gang måtte rytterne gjennom en våt etappe med glatt veibane og mange velt som konsekvens, noe sammenlagtleder Vincenzo Nibali fikk erfare da han deiset i bakken rundt 30 kilometer før målgang. Nibalis lagkamerat Ivan Basso gikk også over ende sammen med ytterligere to Liquigas-ryttere og Cervélos  Carlos Sastre. De to italienerne tapte over to minutter til teten til tross for iherdig kjøring på slutten, mens Sastre tapte over fem minutter. Etappen var innom mange gruspartier noe som skapte trøbbel for rytterne på de stive sykkelrammene og de smale dekkene. Den som klarte seg best på det mindre vante underlaget var tidligere terrengsyklist Cadel Evans. Den regjerende mester i landeveisritt lå langt fremme hele dagen og tettet luker til ryttere som prøvde å gå i brudd. På oppløpsiden rykket han fra Damiano Cunego og Aleksandr Vinokurov og en møkkete Evans kunne til slutt rulle over målstreken med armene i været og feire sin første etappeseier i Giroen

## Manglende ryttere
* **61**  Marzio Bruseghin (LAM) startet ikke.	 	 
* **103**  Eros Capecchi (FOT)  startet ikke.	 	 

## Referanser


## Eksterne lenker
*  Resultater på gazzetta.it